Kvinderne fra FC Outlaws slog onsdag aften AaB i floorball, og de vinder dermed vestkredsen.

Der var på forhånd lagt op til en tæt kamp mellem damerne fra AaB Floorball og FC Outlaws, men at kampen skulle ende med en sejr på 10-11 til FC Outlaws havde de færreste forventet. AaB kom bedst fra start, og efter første periode var stillingen 2-0 til hjemmeholdet. FC Outlaws kom tilbage i anden periode og fik kæmpet sig op på 5-5. Sidste i tredje periode kom FC Outlaws foran med to. Trods en udvisning i de sidste minutter lykkedes det for holdet at holde føringen. - Jeg er glad for, vi lavede elleve mål, og at vi er vindere af vestkredsen, siger FC Outlaws cheftræner Søren Frederiksen efter kampen.